Diari Oficial de la Generalitat Valenciana


Sumari del DOGV 8219, del 24-01-2018 (2017/12196)

RESOLUCIÓ de 29 de juny de 2017, de la Direcció General d'Agricultura, Ramaderia i Pesca, per la qual s'autoritza a Clovamar, SLU, la instal·lació d'un establiment d'aqüicultura marina, viver, denominat Bautista Ramón, per al cultiu de clòtxina en el port de València. Expedient ANIA/46.0001
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8219

Data del DOGV
:   24-01-2018

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2017/12948


Data del document
:   29-06-2017

Organisme emissor
:   Conselleria d'Agricultura, Medi Ambient, Canvi Climàtic i Desenvolupament Rural

Tipus de document
:   Resolució

Descriptors 

:   * Conselleria d'Agricultura, Medi Ambient, Canvi Climàtic i Desenvolupament Rural
    * València
    * empresa privada

RESOLUCIÓ de 29 de juny de 2017, de la Direcció General d'Agricultura, Ramaderia i Pesca, per la qual s'autoritza a Clovamar, SLU, la instal·lació d'un establiment d'aqüicultura marina, viver, denominat Bautista Ramón, per al cultiu de clòtxina en el port de València. Expedient ANIA/46.0001 [2017/12868]  
Vista la sol·licitud feta per Juan Aurelio Aragonés Just, en nom i representació de Clovamar, SLU, sobre sol·licitud d'autorització per a la instal·lació d'una plataforma clotxinera per al cultiu de clòtxina al port de València.  
Vista l'autorització d'ocupació de 450 m² domini públic de làmina d'aigua en el port de València amb destinació a la instal·lació i ancoratge de la plataforma clotxinera núm. 19 denominada Bautista Ramón per a cultiu de clòtxina.  
Considerant que es tracta de la instal·lació d'una nova plataforma clotxinera tipus gallega que substituirà la plataforma clotxinera ja existent anteriorment i, que es va afonar.  
Vista la proposta del director territorial de la Conselleria d'Agricultura, Medi Ambient, Canvi Climàtic i Desenvolupament Rural a València.  
De conformitat amb el que estableix l'article 26 de la Llei 5/2017, de 10 de febrer, de la Generalitat, de Pesca Marítima i Aqüicultura de la Comunitat Valenciana, aquesta Direcció General d'Agricultura, Ramaderia i Pesca, resol:  
  
Primer  
Atorgar l'autorització administrativa per a la instal·lació de la nova plataforma clotxinera núm. 19 denominada Bautista Ramón per al cultiu de clòtxina al port de València dins de la zona de producció de mol·luscos bivalves CVA 4.  
  
Segon  
L'establiment tindrà una dimensió de 1.500 cordes amb una longitud de fins a 10 m, amb una capacitat de producció de 60 tones a l'any. El disseny de la instal·lació serà l'especificat en el projecte visat 2295/0001/98-00 amb data 01.03.2017. La tècnica de cultiu haurà de ser la descrita en la memòria de tecnologia de cultiu presentada.  
  
Tercer  
Les llavors hauran d'adquirir-se en establiments que garantisquen les seues condicions sanitàries, i hauran d'anar acompanyades d'un certificat zoosanitari i la resta de documentació legal per al seu transport i adquisició.  
  
Quart  
La nova plataforma clotxinera s'ubicarà en una àrea classificada com a zona de producció de mol·luscos bivalves tipus B denominada CVA-4 port de València (recinte nou), i és obligatòria la depuració dels mol·luscos bivalves extrets.  
  
Cinqué  
Haurà d'enviar a la direcció general competent en matèria de pesca un resum mensual de les vendes realitzades on es reflectisca el volum de vendes expressat en quilograms i el preu mitjà per quilogram per a cada una de les espècies posades a la venda. Les vendes s'hauran de realitzar a través d'un centre d'expedició autoritzat.  
  
Sisé  
Durant el transport del producte del lloc de cria al centre d'expedició els productes hauran d'anar acompanyats d'un document de transport expedit pel productor.  
  
Seté  
Aquesta autorització tindrà vigència mentre no es produïsca paralització de l'activitat sense causa justificada segons el parer dels serveis tècnics de la Conselleria d'Agricultura, Medi Ambient, Canvi Climàtic i Desenvolupament Rural o l'extinció de l'autorització d'ocupació del domini públic de làmina d'aigua.  
  
Huité  
Aquest establiment d'aqüicultura marina s'inscriurà en el registre d'aqüicultura en l'assentament ja existent per al viver denominat Bautista Ramon, marcació núm. 19 del port de València, amb les característiques tècniques del projecte presentat.  
  
Nové  
S'haurà de notificar a la Direcció Territorial de la Conselleria d'Agricultura, Medi Ambient, Canvi Climàtic i Desenvolupament Rural de València, en un termini de tres mesos, les modificacions referents:  
1. Als canvis de titularitat.  
2. Al cessament de l'activitat.  
3. A les ajudes públiques concedides a l'establiment amb indicació de la seua finalitat.  
4. Als canvis de domicili o raó social i del codi d'identificació fiscal.  
  
Deu  
Les modificacions que es produïsquen en aquesta plataforma clotxinera que afecten la producció màxima requeriran informe de l'òrgan ambiental que es pronunciarà sobre la necessitat de realitzar un procediment d'avaluació d'impacte ambiental.  
  
Onze  
S'haurà de dur a terme un pla de vigilància ambiental amb les especificacions indicades en l'estimació d'impacte ambiental del director general de Medi Natural i d'Avaluació Ambiental de 22 de juny de 2017. S'enviarà al Servei de Qualitat d'Aigües una memòria anual amb els resultats obtinguts del Pla de Vigilància Ambiental. En cas de detectar-se alguna anomalia s'informarà immediatament.  
  
Dotze  
Els residus generats en els treballs en la instal·lació seran portats a terra per a la seua correcta gestió.  
  
Aquesta resolució no posa fi a la via administrativa i en contra podrà interposar-se un recurs d'alçada davant del secretari autonòmic d'Agricultura i Desenvolupament Rural, en el termini d'un mes comptador des de l'endemà de la notificació, d'acord amb el que disposen els articles 121 i 122 de la Llei 39/2015, d'1 d'octubre, del procediment administratiu comú de les administracions públiques.  
  
  
València, 29 de juny de 2017.- El director general d'Agricultura, Ramaderia i Pesca: Rogelio Llanes Ribas.